CELEX: 62017CN0190
Language: el
Date: 2017-04-12 00:00:00
Title: Υπόθεση C-190/17: Αίτηση προδικαστικής αποφάσεως την οποία υπέβαλε το Tribunal Superior de Justicia de Madrid (Ισπανία) στις 12 Απριλίου 2017 — Lu Zheng κατά Ministerio de Economía y Competitividad

10.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/8
            
         Αίτηση προδικαστικής αποφάσεως την οποία υπέβαλε το Tribunal Superior de Justicia de Madrid (Ισπανία) στις 12 Απριλίου 2017 — Lu Zheng κατά Ministerio de Economía y Competitividad
   (Υπόθεση C-190/17)
   (2017/C 221/11)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de Madrid
   
      Διάδικοι στην υπόθεση της κύριας δίκης
   
   
      Προσφεύγων-εκκαλών: Lu Zheng
   
      Καθού-εφεσίβλητο: Ministerio de Economía y Competitividad
   
      Προδικαστικά ερωτήματα
   
   
               1)
            
            
               Έχει το άρθρο 9, παράγραφος 1, του κανονισμού (ΕΚ) 1889/2005 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα (1), την έννοια ότι αντιτίθεται σε εθνική νομοθεσία, όπως η επίμαχη στην κύρια δίκη, η οποία επιτρέπει, για τον κολασμό της μη συμμορφώσεως προς την κατά το άρθρο 3 του κανονισμού αυτού υποχρέωση δηλώσεως, την επιβολή προστίμου το οποίο μπορεί να ανέλθει έως και το διπλάσιο της αξίας των χρησιμοποιηθέντων μέσων πληρωμής;
            
         
               2)
            
            
               Έχει το άρθρο 9, παράγραφος 1, του κανονισμού (ΕΚ) 1889/2005 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα, την έννοια ότι αντιτίθεται σε εθνική ρύθμιση, όπως η επίμαχη στην κύρια δίκη, η οποία προβλέπει ως επιβαρυντικές περιστάσεις για τη μη συμμόρφωση προς την υποχρέωση δηλώσεως τη μη απόδειξη της νόμιμης προελεύσεως των μέσων πληρωμής και την έλλειψη συνάφειας μεταξύ της αναπτυσσομένης από τον ενδιαφερόμενο δραστηριότητας;
            
         
               3)
            
            
               Σε περίπτωση καταφατικής απαντήσεως στα δύο προηγούμενα ερωτήματα, έχει το άρθρο 9, παράγραφος 1, του κανονισμού (ΕΚ) 1889/2005 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα, την έννοια ότι η επιβολή χρηματικής κυρώσεως η οποία, ανεξαρτήτως του ποσού το οποίο αφορά η κίνηση, μπορεί να ανέλθει έως και το 25 % των μη δηλωθέντων ρευστών διαθεσίμων πληροί την απαίτηση περί αναλογικότητας;
            
         
      (1)  ΕΕ 2005, L 309, σ. 9.